Държавен вестник, бр. 18, 2006 г., стр. 53

Б Р О Й  18
Д Ъ Р Ж А В Е Н   В Е С Т Н И К
С Т Р .  53
НАРЕДБА № 20
от 10 февруари 2006 г.
за изискванията към дейностите, извършва-
ни на всички етапи от събирането до обез-
вреждането на странични животински продук-
ти и на продукти, получени от тях, както и
тяхната употреба, пускане на пазара и тран-
зитно преминаване
Раздел I
Общи положения
Чл. 1. (1) С тази наредба се определят вете-
ринарномедицинските изисквания при:
1. събиране, транспортиране, съхранение,
обработка, преработка и употреба или обез-
вреждане на странични животински продукти
с цел те да не представляват опасност за здра-
вето на човека или животните;
2. предлагане на пазара, търговия и изнася-
не на странични животински продукти и полу-
чените от тях продукти, посочени в чл. 42,
чл. 44—57, 59 и чл. 61—78.
(2) Наредбата не се прилага за:
1. сурови храни за домашни любимци, които
се предлагат в магазини за продажба на дребно
или в помещения, намиращи се непосредствено
до мястото на продажба, в които разфасоване-
то и съхранението се извършват с цел директна
доставка на място до крайния потребител;
2. течно мляко или коластра, които се обез-
вреждат или използват в животновъдния обект,
където са добити;
3. цели трупове или части от трупове на диви
животни, за които не съществуват съмнения,
че са заразени с болести, предаващи се на чове-
ка или животните, трупове или части от диви
животни, използвани за ловни трофеи, с изклю-
чение на риба, уловена с цел търговия;
4. сурова храна за домашни любимци, която
е получена от животни, заклани в животновъд-
ния обект, в който се отглеждат, и е предназна-
чена за употреба на място, както и за лична
консумация от собствениците на животновъд-
ния обект;
5. кухненски отпадъци с изключение на кух-
ненски отпадъци от транспортни средства, из-
вършващи международни превози;
6. кухненски отпадъци, предназначени за
храна за животни или за употреба в предприя-
тия за производство на биогаз или тор;
7. яйцеклетки, ембриони и семенна течност,
предназначени за разплодна дейност;
8. транзитно преминаване на странични про-
дукти от животински произход по море или
въздух.
(3) Изискванията на наредбата не се прила-
гат при ликвидирането и контрола на особено
опасни заразни болести по животните.
Чл. 2. Междинни предприятия от категории
1, 2 и 3, складове, предприятия за изгаряне и
съвместно изгаряне, предприятия за преработ-
ка от категории 1, 2 и 3 и химически предприя-
тия за преработка на мазнини, предприятия за
производство на биогаз и тор, предприятия за
производство на храни за домашни любимци,
предприятия за технически продукти, ако от-
говарят на изискванията по тази наредба, се
регистрират по реда на чл. 262 от Закона за
ветеринарномедицинската дейност (ЗВД) (ДВ,
бр. 87 от 2005 г.).
Чл. 3. (1) Събирането, транспортирането,
съхранението, обработката, преработката, обез-
вреждането, предлагането на пазара, изнасяне
и транзитно преминаване на странични живо-
тински продукти и получените от тях продукти
се извършва в съответствие с изискванията по
тази наредба.
(2) Националната ветеринарномедицинска
служба (НВМС) определя изискванията при
внасяне и предлагане на пазара на продукти,
които не са посочени в чл. 42, чл. 44—57, 59 и
чл. 61—78.
(3) Националната ветеринарномедицинска
служба контролира изпълненито на изисквани-
ята по ал. 1.
Раздел II
Категоризация, събиране, транспортиране,
обезвреждане, преработка, употреба и меж-
динно складиране на странични животински
продукти
Чл. 4. (1) Материали от категория 1 са стра-
нични животински продукти, както и други
материали, които ги съдържат:
1. всички части на трупа, в т. ч. кожи с косми
и кожи без косми от:
а) животни, за които има съмнение, че са
заразени с трансмисивни спонгиформни енце-
фалопатии (ТСЕ), или животни, при които на-
личието на ТСЕ е било официално потвърдено;
б) животни, убити при изпълнение на прог-
рама за ликвидиране на ТСЕ;
в) животни, различни от животни, отглеж-
дани във ферми, и диви животни, в т. ч. домаш-
ни любимци, циркови животни и животни в
зоопаркове;
г) опитни животни по смисъла на издадена
от министъра на земеделието и горите наредба
по чл. 149, ал. 3 ЗВД;
д) диви животни, за които има съмнение, че
са заразени с болест, която се предава на човека
или животните;
2. специфичнорискови материали (СРМ);
3. целите трупове на умрелите животни—в
случай, че СРМ не са отстранени от тях;
4. продукти, получени от животни, на които
са давани забранени вещества, съгласно изда-
дена от министъра на земеделието и горите на-
редба по чл. 400, ал. 3 ЗВД и продукти от живо-
тински произход, съдържащи замърсители от
околната среда и други субстанции, посочени в
издадена от министъра на земеделието и гори-
те наредба по чл. 62, ал. 2 ЗВД;